open-index/open-wikipedia-markdown huggingface dataset:
Henning Throne-Holst

**Henning Throne-Holst** (født 25. juli 1895 i Strinda ved Trondheim, død 24. mars 1980 i Stockholm) var en norsk-svensk industrileder. Throne-Holst var den eneste nordmannen som nådde toppen i svensk industri på 1900-tallet, med lederstillinger i blant andre Marabou, Findus, Scania-Vabis og SAS. Han videreførte sin far Johan Throne Holsts livsverk med et tett forhold mellom næringsliv, kunst og forskning.

## Liv og virke

Han vokste opp i Kristiania, men begge foreldrene kom fra Trondheim. Faren var Johan Throne Holst, som i 1892 kjøpte sjokoladefabrikken Freia. Moren var Hanna Richter Jenssen, hvis slekt eide et av Trondheims ledende handelshus, industriforetak og jordegods. Henning Throne-Holst giftet seg i 1923 med sin mors kusine Gunhild Jenssen, datter av major og brukseier Einar Jenssen på Vinje bruk i Mosvik.

Henning Throne-Holst tok artium ved Aars og Voss' skole i 1913 og studerte deretter handelsfag i Tyskland og USA. Han kom hjem fra USA etter den første verdenskrig og begynte å studere sosialøkonomi, men fullførte ikke. I stedet overtok han i 1918 som administrerende direktør i sin fars utenlandssatsing, Marabou i Sverige. Han fratrådte stillingen i 1947 og fortsatte heller som styreformann. Broren Harald Throne-Holst ble i 1948 direktør i Freia, mens Henning var Freias styreformann fra 1946 til 1971.

Henning Throne-Holst ble svensk statsborger i 1934.

Etter hvert som Marabou ble utviklet, kjøpte de også opp det lille konserveringsfirmaet Findus, som begynte å lage frossenvarer til husholdningsmarkedet. Freia og Marabou solgte Findus til Nestlé i 1962, men Henning Throne-Holst ble sittende som styreformann frem til 1966.

Fra 1951 til 1953 var Throne-Holst administrerende direktør i lastebilfabrikken Scania-Vabis, der han fortsatte som styreformann frem til 1965. Han var styreformann i SAS fra 1953 til 1965 og administrerende direktør fra 1954 til 1957.

Throne-Holst engasjerte seg også for Norges sak under okkupasjonen og for å hjelpe norske flyktninger i Sverige. Han var styremedlem i Samfundet Nordens Frihet.

## Utmerkelser
Throne-Holst var æresmedlem av Kungliga Ingenjörsvetenskapsakademien og Akademien for de Fria Konsterna, medlem av Vitterhetsakademien og Statens Konstråd, leder i Nationalekonomiska Föreningen, ridder av 1. klasse av St. Olavs Orden fra 1945, kommandør av Dannebrogordenen og Vasaorden samt ridder av Finlands hvite roses orden og Nordstjerneordenen.

## Referanser


## Litteratur
*
Klaus Berntsen

**Klaus Espen Berntsen** (1844–1927) var en dansk politiker (V) og høyskolelærer. Han var konseilspræsident (statsminister) i regjeringen Klaus Berntsen fra 1910 til 1913.

Klaus Berntsen ble født i Eskilstrup på Midtfyn i et gårdshjem, hans foreldre var Espen Berntsen og Christiane f. Christensen. Hans første skolegang var i den lille rødmalte skolen ved siden av kirken i Søllinge. Skolen er museum i dag. Hjemmet var grundtvigsk preget, og under påvirkning av Christen Kold stiftet han en friskole, og senere ble han høyskoleforstander i Særslev ved Bogense. Han var sterkt politisk interessert, og med sine gode talegaver og slagferdighet var han medvirkende til å få den fynske bondestand til å slutte seg til Venstre som på den tiden ennå var et ungt parti. Han var på samme måte med på å stifte dagbladet *[[Fyns Tidende]],* og han var særdeles aktiv i kommunalpolitikken.

I 1873 kom han inn i Folketinget for Bogensekredsen. Han trakk seg i 1884. I 1886 ble han igjen valgt, denne gangen i Assenskredsen, som han representerte i de følgende 40 år, inntil 1926. Han er således den danske politikeren som har sittet lengst i Folketinget, i alt 51 år. Politisk hørte han alltid til Venstres moderate fløy, og han var således med i forliket med Højre i 1894. Som følge av tilknytningen til det Moderate Venstre oppnådde han først i 1908 en ministerpost i Niels Neergaards ministerium, hvor han ble innenriksminister.

I 1910 ble han selv regjeringssjef samt forsvarsminister og satt på disse postene inntil 1913 da han måtte avgi makten til den radikale Zahle

Hans mest betydningsfulle innsats må nok sies å være arbeidet med den nye grunnloven, som han la frem den 23. oktober 1912. Den ble vedtatt i 1915. Hovedsaken for Berntsen var at den privilegerte valgrett til Landstinget ble opphevet.

Fra 1920 til 1922 var han forsvarsminister i Neergaards andre regjering. Fra 1922 til 1924 minister uten portefølje (i samtiden kalt "erfaringsminister") i Neergaards tredje regjering.

Berntsen ble ridder av Dannebrog i 1892 og fikk Dannebrogordenens hederstegn i 1907.  Han fikk kommandørkorset av 1. grad i 1911. Få dager før folketingsvalget, i september 1920, fikk han storkorset av Dannebrogordenen.

## Referanser




## Litteratur
* Harald Jørgensen (red.), *Tre venstremænd : en brevveksling mellem Frede Bojsen, Klaus Berntsen og Niels Neergaard*, Gad, 1962.

## Eksterne lenker
*  Biografi i H. Wulff: ''Den danske Rigsdag''
Liste over øyer i Aleutene

**Liste over øyer i Aleutene** er en oversikt over de øyene som tilhører øygruppen Aleutene i Alaska. Hovedgrupper av Aleutene er ordnet fra øst til vest, undergruppene og enkeltøyene i alfabetisk rekkefølge. 

## Øyer i Aleutene

### Enkeltøyene
*Buldir Island

## Kilder
* Orth, Donald J.  1971.  *Dictionary of Alaskan place names*.  U.S. Geological Survey Professional Paper 567, 1083 pp.
Hans Peter Jenssen (1848–1902)

**Hans Peter Jenssen (II)** (født 5. juni 1848 i Trondhjem, død 24. juli 1902) var en norsk brukseier, kjøpmann, bankdirektør, rittmester og politiker (V). Han tilhørte den fjerde generasjonen i handelshuset Jenssen & Co. i Trondhjem.

## Familie
Han var sønn av Anton Mathias Jenssen fra hans første ekteskap med Johanna Katharina (Hanna) Richter. Han var eldre bror av kjøpmann Anton Jenssen. Søstrene deres Caroline, Sophie og Hanna giftet seg med henholdsvis generalmajor Trygve Olafssøn Klingenberg, kjøpmann Mathias Helmer Lundgreen og lagmann Jacob Lindboe. Fra farens andre ekteskap med Caroline Birgitte Nordrum hadde de tre halvsøsken; major og brukseier Einar Jenssen, bryggerimester Harald Jenssen og Marie (Mimi) Jenssen, som giftet seg med generalmajor August Spørck.

Hans Peter Jenssen giftet seg i 1872 med Signe Klingenberg, datter av kjøpmann Halfdan Fredrik Klingenberg d.e., som drev handelshuset H.F. Klingenberg. Eldstesønnen Hans Peter Jenssen (III) gikk inn i farens industriforetak i 1898 og arvet dem etter farens død i 1902. Datteren Hanna giftet seg med fabrikkeier og stortingsmann Johan Throne Holst.

## Utdannelse og yrke
Etter Trondhjems katedralskole studerte brødrene Hans Peter og Anton Jenssen økonomi og klassiske fag i England, Tyskland og Frankrike. De var utsett av farfaren Hans Peter Jenssen (I) til å overta familievirksomheten Jenssen & Co., hvor de ble medeiere i 1877. Hans Peter Jenssen var også rittmester i Trondhjems ridende borgergarde fra 1873 og brasiliansk konsul i Trondhjem fra 1880. I 1892 delte brødrene familievirksomheten mellom seg, slik at Anton videreførte handelshuset med kjøpmannsvirksomheten, mens Hans Peter overtok de store jordegodsene samt Forbygden og Tangen bruk med teglverk, kalkbrenneri, pottemakeri og skiferbrudd i Stjørdal.

## Kunstsamling og offentlig liv
Selv bodde han i Kjøpmannsgaten 40 (Jenssengården) og på Leangen gård. I likhet med sin far dyrket han sin sterke interesse for kunst og vitenskap, og holdt seg med en stor privat kunstsamling. Han var direktør (styremedlem) i Trondhjems Kunstforening fra 1874 til 1886.

Av offentlige verv var Jenssen formann i tilsynet for Trondhjem–Tynsetbanen fra 1880 og direktør i Norges Bank fra 1893 til 1901.

Politisk hadde han fra ung alder en liberal holdning, og sluttet seg til venstrepartiet under forfatningsstriden i 1880-årene. Han var medlem av Trondhjem bystyre og formannskap. Han ble valgt til 1. vararepresentant til Stortinget fra kjøpstedene Trondhjem og Levanger for perioden 1895–1897, og møtte fast hele perioden, idet Hans Hagerup-Lyngvær ble fradømt sitt mandat. Jenssen var medlem av Lagtinget og Stortingets veikomité, men hadde flere sykdomsforfall, og måtte tidlig trekke seg tilbake fra det offentlige liv på grunn av helseplager.

Han var i 1885 medstifter av Trondhjems Kvinnesaksforening, der han var styremedlem fra starten.

## Referanser


## Eksterne lenker
* 
*
Californian

**Californian** er en domestisert kaninrase som ble utviklet tidlig på 1920-tallet av George West i Southern California. 

## Fremavling av rasen
På 1920-tallet krysset George West rasen Himalaya med standardversjonen av Chinchilla, og så krysset han avkommet med kaniner av rasen New Zealand White. Hensikten med denne nye rasen var å få frem kaniner som egnet seg for kjøttproduksjon, men som skulle også ha en pels av god kvalitet. Rasen ble ikke populær før 15 år etter den ble utviklet. I dag er Californian den andre mest populære kaninrasen for kjøttproduksjon i verden, etter New Zealand White. Pelskvaliteten gjør at denne rasen også kan klassifiseres som en "fancy breed".

## Rasebeskrivelse
Californian har store ører og en middels stor kanin som veier mellom 3,5 og 4,75 kg. Originalfargene var veldig like fargene hos rasen Himalaya, med en overveiende hvit kropp og en mørkebrun farge på føttene, nesen, ørene og halen. Kaninene har rødrosa øyne.

## Referanser
Anton Jenssen

**Anton Jenssen** (1850–1927) var en norsk kjøpmann, konsul og politiker. Han var fjerde generasjon i handelshuset Jenssen & Co. i Trondhjem, og den som la om til ren grossistvirksomhet. Jenssen var stortingsmann for kjøpstedene Trondhjem og Levanger fra 1889 til 1891, som høyremann.

## Familie
Han var sønn av Anton Mathias Jenssen fra hans første ekteskap med Johanna Katharina (Hanna) Richter. Han var yngre bror av kjøpmann Hans Peter Jenssen. Deres søstre Caroline, Sophie og Hanna giftet seg med henholdsvis generalmajor Trygve Olafssøn Klingenberg, kjøpmann Mathias Helmer Lundgreen og lagmann Jacob Lindboe. Fra farens andre ekteskap med Caroline Birgitte Nordrum hadde de tre halvsøsken; major og brukseier Einar Jenssen, bryggerimester Harald Jenssen og Marie (Mimi) Jenssen, som giftet seg med generalmajor August Spørck.

Han giftet seg i 1872 med tyske Emilie Frieda Lizzy Bühring, datter av godsforvalter Anton Tobias Friedrich Bühring og Sophie Christine Friederiche Jürrs i Sachsenhof (Brodziszewo) i daværende Posen.

## Yrke, politiske og offentlige verv
Han hadde handelsutdannelse fra England, Dresden og Paris. Han var medeier i familiebedriften Jenssen & Co. fra 1877 og eneeier fra 1892. I 1877 kjøpte han Grilstad gård i daværende Strinda.

Jenssen var medlem av Trondhjem bystyre 1882–1914 og stortingsmann for Trondhjem og Levanger 1889–1891.

Jenssen var børskommissær ved Trondhjems Børs fra 1893, styreformann i Det Nordenfjeldske Dampskibsselskab, styremedlem i Trondhjems Privatbank, Trondhjems Sparebank, Trondhjems Aktietrælastkompani og skadeforsikringsselskapet Norske Alliance og ordfører i representantskapet ved Røros Kobberverk.

Han ble i 1877 utnevnt til tysk konsul for Trondhjem og det nordenfjelske Norge.

## Utmerkelser
Han ble utnevnt til ridder av 1. klasse av St. Olavs Orden i 1895, og forfremmet til kommandør av 2. klasse i 1911 «for allmennnyttig virksomhet». Han ble tildelt Kroningsmedaljen 1906. Jenssen ble også utnevnt til ridder av 2. klasse av den prøyssiske Kroneordenen, ridder av 3. klasse av Den røde ørns orden, og ridder av den saksiske Albrechtsordenen.

## Referanser


## Eksterne lenker
* 
*
Maniolina

**Maniolina** er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae). Gruppen er et sjeldent eksempel på en insektgruppe som har flest arter i Europa.

## Utseende

Middelsstore, brune, forholdsvis bredvingede sommerfugler. Vingene har ofte øyeflekker. Hos noen ender bakvingen i en kort stjert.

## Levevis
Disse artene finnes gjerne på enger, der larvene lever på gress (Poaceae).
## Utbredelse

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Maniolina Grote, 1897
***************** Gullringvinge, *[[Aphantopus hyperantus]]* (Linnaeus, 1758) – vidt utbredt i den palearktiske sone, også i Norge
***************** *[[Gyrocheilus patrobas]]* (Hewitson, 1862) – sørlige Nord-Amerika, noe usikkert om den hører hjemme her
***************** Slekten *[[Maniola]]* Schrank, 1801 – 6 arter, Europa. I Norge:
****************** Rappringvinge, *[[Maniola jurtina]]* (Linnaeus, 1758) – langs kysten til Hordaland, ser ut til å spre seg nordover
***************** Slekten *[[Pyronia]]* Hübner, 1819 – 5 arter, den palearktiske sone

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Maniolina på ''Tree of life''
Konsistoriehuset (København)

**Konsistoriehuset** er en bygning som ligger ved Københavns Universitets gamle bygningskompleks ved Frue Plads i København. 

Bygningen er datert til ca. 1420 og er muligens den eldste i byen, den fungerte opprinnelig som residens for Roskildebiskopen. Etter reformasjonen i 1536 overtok Københavns Universitet bygningen.

Konsistoriehuset er fredet.

## Referanser
Harald Throne-Holst

**Harald Throne-Holst** (født 7. desember 1905 i Kristiania, død 8. desember 1986 i Hole) var en norsk industrileder. Han var administrerende direktør og styreformann for sjokoladefabrikken Freia, og hadde en rekke verv, blant annet som formann i Foreningen Norden og president i Norges Industriforbund.

## Bakgrunn og yrkeskarrière
Han var sønn av industrileder Johan Throne Holst (1868–1946), bror av industrileder Henning Throne-Holst (1895–1980), nevø av medisinprofessor Peter F. Holst (1861–1935) og overlege Alexander Holst (1866–1947) samt onkel til sosialpsykolog Harriet Holter (1922–1997). Harald Throne-Holst omkom som pensjonist i en brann sammen med sin ektefelle på deres gård Rytterager i Buskerud i 1986.

Han hadde studentereksamen fra Frogner skole (Oslo) fra 1923, studentfagkurs fra Oslo handelsgymnasium fra 1925 og ingeniøreksamen fra kjemilinjen ved NTH fra 1928. I 1927 var han formann i Studentersamfundet i Trondhjem, og etter forskjellige utenlandsopphold ble han ansatt i A/S Freia Chocolade Fabrik i 1930. Throne-Holst var soussjef og teknisk leder 1937–1948, administrerende direktør 1948–1971 og styreformann 1970–1975. Han fornyet Freia og sikret eierskapet i Marabou, og var en pådriver for moderne arbeidslivsforskning.

Throne-Holst var også medlem av den departementale Barnetrygdkomiteen i 1930-årene, formann i kjemiingeniørenes gruppe av NIFs Oslo-avdeling 1935–1937, formann i Oslo Håndverks- og Industriforening 1951–1956, medlem av Prisrådet 1954–1960, styreformann ved Institutt for arbeidsledelse 1958–1965, styreformann ved Instituttet for industriell miljøforskning (IFIM) ved NTH 1958–1966, formann i Foreningen Norden 1964–1969, president i Norges Industriforbund 1969–1971 og medlem av representantskapene i Andresens Bank A/S og Christiania Søforsikringsselskab A/S.

## Utmerkelser
Han var ridder av 1. klasse av St. Olavs Orden fra 1966 og kommandør av Finlands hvite roses orden.

## Referanser


## Eksterne lenker
*
Krishnagiri (distrikt)

**Krishnagiri** (tamilsk: கிருஷ்ணகிரி மாவட்டம்) er et distrikt i den indiske delstaten Tamil Nadu. Distriktets hovedstad er Krishnagiri. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 22,75 % av befolkningen.

Barn i alderen 0 til 6 år utgjorde 10,82 % i 2011 mot 13,77 % i 2001. Antallet jenter i den alderen per tusen gutter er 924 i 2011 mot 869 i 2001. 
	
## Inndelinger
### Taluker
I Tamil Nadu er taluk det tredje administrative nivået, under staten og distriktene. Krishnagiri distrikt har 5 taluker.
* Denkanikottai
* Hosur
* Krishnagiri
* Pochampalli
* Uthangarai

## Byer

## Referanser


## Eksterne lenker
*
Nordlig marflo

**Nordlig marflo** er et lite krepsdyr av gruppen amfipoder (tanglopper), som lever i ferskvann. Den bidrar sammen med andre krepsdyr til å gi den røde fargen på kjøttet til ørret og røye. Den blir 1&ndash;2&nbsp;cm lang og er i likhet med andre amfipoder flattrykt fra siden og uten ryggskjold (carapax). Fargen varierer fra gråbrun til brungrønn. Den lever i innsjøer i alle landene i Norden unntatt Island.

Nordlig marflo spiller ofte en viktig rolle i ferskvannsøkosystemene. Den er viktig som næring for fisk, vannkalver og øyenstikkerlarver. Arten er vert for mange parasitter. Bendelormen *Cyathocephalus truncatus* har nordlig marflo som mellomvert og angriper deretter ferskvannsfisk.

Arten foretrekker stillestående vann med sand- eller steinbunn. Den stiller høye krav til vannkvaliteten; temperaturen bør være mellom 10&ndash;14&nbsp;°C, pH bør være over 6,7 og hardheten høyere enn 0,50&nbsp;°dH. Arten trives ikke i eutrofe innsjøer eller kraftmagasiner, og er svært følsom for miljøgifter. Forekomst, eller mangel, av arten er derfor en indikasjon på miljøtilstanden.

Nordlig marflo er utbredt i det meste av Norge, men den er vanligst over 200 moh, og er funnet helt opptil 1450 moh. Arten mangler på Sørlandet på grunn av sur nedbør, og på deler av Østlandet der berggrunnen er naturlig sur. Den finnes av ukjent grunn heller ikke i Lofoten.

Den er den eneste norske ferskvannsarten i slekten *[[Gammarus]]*. Lenger sør i Europa er *[[Gammarus pulex]]* vanlig, men den er aldri funnet i Norge. To brakkvannsarter, kystmarflo (*G. duebeni*) og elveosmarflo (*G. zaddachi*), tåler i korte perioder ferskvann og kan dukke opp i elver og innsjøer langs norskekysten. Det finnes også tre andre amfipodearter i norsk ferskvann; de tilhører de såkalte istidskrepsene.

Molekylærgenetiske undersøkelser viser at de norske populasjonene har ulikt opphav. Da istiden tok slutt, vandret marflo fra Russland inn i Nord-Norge, mens marflo fra Vest-Europa koloniserte Sør-Norge. Bestandene i de nordvestre kyststrøkene er nærmest i slekt med den vestlige stammen, men skiller seg likevel ut genetisk. Dette tyder på at de har overlevd siste istid i et eget refugium.

Denne arten er tradisjonelt blitt kalt bare «marflo» på norsk, men dette navnet brukes også om andre *Gammarus*-arter. Artsnavnebasen har derfor tatt i bruk «nordlig marflo» om den eneste norske arten i ferskvann. Det finnes også flere andre tradisjonelle navn, for eksempel «grunnåte».

## Referanser




## Eksterne lenker
* 
* 
* 
*
MS «Rogaland» (1964)

**MS «Rogaland»** er et lasteskip bygget ved Rosenberg Mekaniske Verksted som byggenummer 185. Det ble levert til Det Stavangerske Dampskibsselskap i juni 1964. Solgt til Kommandittselskap P/R Albert Abrahamsen, Aukra. Videresolgt til Filippinene, der det fremdeles er aktiv pr. 2019

## Historie
* 1964: juni: Levert til Det Stavangerske Dampskibsselskap som «Rogaland»
* 1978: mai: Omdøpt «Obrestad»
* 1978: sept.: Solgt til KS P/R Albert Abrahamsen ved Albert Abrahamsen, Aukra
* 1989: juli: Solgt til Triton Shipping Corp., Cebu City, Filippinene. Omdøpt «Antares»
* 2005: april: Omdøpt «Gypsy Queen»
* 2019: Fremdeles i drift.

## Kilder
*Flåtelister www.skipet.no
*MS Rogaland www.sjohistorie.no

## Bilder
* «Antares»www.shipspotting.com

## Eksterne lenker
*
Lethina

**Lethina** er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende

Middelsstore til nokså store, brune, forholdsvis smalvingede sommerfugler. Vingene har ofte øyeflekker. Hos noen ender bakvingen i en kort stjert.

## Utbredelse
Gruppen har flest arter i Asia, men forekommer også i Afrika og i Nord-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Lethina Reuter, 1896
***************** Slekten *[[Aphysoneura]]* Karsch, 1894 – 2 arter, Afrika
***************** Slekten *[[Enodia]]* Hübner, 1819 – 3 arter, Nord-Amerika
***************** Slekten *[[Lethe (sommerfugl)|Lethe]]* Hübner, 1819 – ca. 105 arter, Asia
***************** *[[Mandarinia regalis]]* (Leech, 1889) – Sørøst-Asia
***************** Slekten *[[Neope]]* Butler, 1867 – 19 arter, Sørøst-Asia
***************** *[[Ninguta schrenkii]]* (Ménétries, 1858) – Øst-Asia
***************** Slekten *[[Ptychandra]]* Felder & Felder, 1861 – 5 arter, Borneo og Filippinene
***************** Slekten *[[Satyrodes]]* Scudder, 1875 – 2 arter, Nord-Amerika

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Lethina på ''Tree of life''
MT «Berge Odel» (1963)

**MT «Berge Odel»** var et tankskip bygget ved Rosenberg Verft som byggenummer 182. Det ble levert til rederiet Sig. Bergesen d.y. & Co.  i mars 1963. Til Hellas i 1971. Skipet hadde to eiere i Hellas før det ble tatt i arrest i Bombay i august 1981. Solgt til hugging i samme by året etter.

## «Berge Odel»
* 1962: 12. oktober: Sjøsatt ved Rosenberg Mek. Verksted, Stavanger
* 1963: 6. mars: Levert fra til Sig. Bergesen d.y. & Co. som «Berge Odel»

## «Challenger Colocotronis»
* 1971: 8. oktober: Solgt til Navese Valientes SA Hellas Omdøpt «Challenger Colocotronis»

## «St. Nicolas»
* 1977: Solgt til Seafort Shipping Co. Hellas Omdøpt «St. Nicolas»
* 1981 21. august: Ankom Bombay. Skipet tatt i arrest.
* 1982: Solgt til opphugging – Haryana Steel & Co., Darukhana, Bombay
* 1983: Opphugging påbegynt

## Kilder
*«Berge Odel» www.sjohistorie.no

## Bilder
*«Berge Odel» www.shipspotting.com

## Eksterne lenker
*
(For her er det) Solskinn og sang

**«(For her er det) Solskinn og sang»** er ei munter norsk vise med melodi av Bjarne Amdahl og tekst av Alf Prøysen. Den ble skrevet til TV-serien *[[Kanutten]]* på 1960-tallet, hvor Prøysen selv framførte visa i rollen som gatesanger *Romeo Clive*.

Alf Prøysen med Ragnar Danielsens orkester spilte den også inn på singlen Philips P&nbsp;353&nbsp;200&nbsp;PF.

## Referanser
Deoksugung

**Deoksugung** eller **Deoksugungpalasset** er et kongelig palass i Seoul i Sør-Korea. Palasset har vært kongeresidens for flere koreanske monarker inntil Japans kolonisering av Korea i 1910. Bygningsmassen er omgitt av en festningsmur, og er av varierende tidsepoke og arkitektur. I tillegg finnes det innenfor murene et kunstmuseum, trehager, samt en statue av Kong Sejong den store. Palasset ligger like ved undergrunnsbanestasjonen City Hall Station på Seouls undergrunnsbane linje 1.

I likhet med de øvrige fire store palassene fra Joseonperioden ble Deoksugung ødelagt under den japanske koloniseringen mellom 1910 og 1945. I dag står en tredel av den opprinnelige bygningsmassen tilbake.

Deoksugung var opprinnelig bygd som residens for prins Wolsan, Kong Seongjongs eldre bror. Residensen ble imidlertid kongebolig etter Imjinkrigen fordi byens øvrige palasser ble ødelagt av krigshandlinger i 1592. Kong Seonjo var den første av Joseon-kongene som benyttet palasset som residens. Kong Gwanghaegun ble kronet i palasset i 1608, og gav det navnet **Gyeongun-gung** (경운궁, 慶運宮) i 1611, samme år som bygningsarbeidene i palasset blir fullført. Etter at den offisielle kongeresidensen ble flyttet til det nybygde Changdeokgung i 1618, ble Deoksugung benyttet som reservepalass i 270 år og gitt navnet *Seogung* (Vest-palasset).

I 1897 etter hendelsen der Keiser Gojong måtte søke tilflukt i den russiske legasjonen, returnerte han til palasset, startet med utvidelsesarbeid og gav det navnet Gyeongungung. Etter at Gojong abdiserte i 1907 til fordel for sin sønn Keiser Sunjong, fortsatte han å bli boende i palasset i en form for husarrest ilagt av den japanske okkupanten. Palasset ble gitt navnet Deoksugung, som en referanse til et ønske om at Gojong skulle få leve lenge. Keiser Gojong døde i Hamnyeongjeon i 1919.

## Litteratur
* Yoon Jong-soon: *Beautiful Seoul* (Sung Min Publishing House, Seoul 1992)

## Referanser


## Eksterne lenker
* 
*  Deoksugung 
*  Official guide from Cultural Heritage Administration 
*  Deoksu Palace
*  Deoksugung: Official Seoul City Tourism
Kiwibukta

**Kiwibukta** er en vik på østsiden av det norske bilandet Peter I Øy i Antarktis. Den ligger mellom Michajlovodden og den nordligste delen av Vostokkysten. Vika har fåt sitt navn på grunn av grønnfargen på vannet her.

## Kilder
*
Hælbreen

**Hælbreen** er en isbre på østsiden av det norske bilandet Peter I Øy i Antarktis. Den er om lag 3,5 kilometer lang og munner ut i Bellingshausenhavet mellom Tåbreen i nord og Raudvika i sør på von Bellingshausenkysten.

## Kilder
*
Sunjong av Korea

**Sunjong** eller **Sunjong av Korea** (hangul: 순종, hanja: 純宗 RR: Sunjong, MR: Sunjong), keiser **Yeonghui** (hangul: 융희제, hanja: 隆熙帝 RR: Yungheeje, MR: Yung'huije) (født 25. mars 1874 i Changdeokgung, Hanseong, i det daværende Korea, dagens Sør-Korea, død 25. april 1926 i Shōtokyū i Keijō, i det daværende Keiserriket Japan, dagens Sør-Korea), var den siste koreansk monarken i Joseonperioden og i det koreanske keiserdømmet. Han regjerte mellom 20. juli 1907 til 29. august 1910, men fikk beholde keisertittelen til sin død.

Sunjong var den fjerde sønnen til Keiser Gojong. Kronprins Yi Cheok ble utnevnt til keiser Yung-hui da Japan tvang Gojong å abdisere i 1907. Sunjongs egen keiserperiode ble avsluttet med den japansk-koreanske annekteringstraktaten i 1910, som for Sonjong selv endte med husarrest i Changdeokgung der han døde 24. april 1926. 

Han ble begravet med sine to koner i keisergraven Yureung (유릉, 裕陵) i Namyangju.

## Keiser Sunjong fulle navn posthumt
* Hans keiserlige Majestet Keiser Sunjong Munon Muryeong Donin Seonggyeong av Korea (대한제국순종문온무령돈인성경황제폐하 / 大韓帝國純宗文溫武寧敦仁誠敬皇帝陛下)

## Litteratur
* Bruce Cummings: «Korea's Place in the Sun. A Modern History. Updated Edition.» W.W. Norton & Company, New York/ London 2005, ISBN 0-393-04011-9.

## Eksterne lenker
*
FBI-politiet

**FBI-politiet** er en uniformert politiavdeling i det amerikanske etterforskningsorganet Federal Bureau of Investigation (FBI). Avdelingen har ansvar for å beskytte FBIs ansatte, eiendom og informasjon, og utøve politioppgaver i og omkring noen av FBIs viktigste bygninger.

FBI-politiets fremste oppgave er å forebygge terrorangrep gjennom godt synlig tilstedeværelse av en velutstyrt, uniformert politistyrke, samt å beskytte FBI mot kriminelle hendelser og uautorisert inntrengsel. Alle FBI-polititjenestemenn bærer våpen og er sikkerhetsklarert for *Top Secret* («strengt hemmelig») gradert materiale.

## Referanser
Erstatningsnemnda for voldsofre

**Erstatningsnemnda for voldsofre** er en norsk statlig nemnd som behandler klager over vedtak truffet av Kontoret for voldsoffererstatning.

Nemndas medlemmer oppnevnes av Justis- og beredskapsdepartementet for fire år om gangen. Nemnda har en leder med en personlig varaleder og to medlemmer med personlige varamedlemmer. Lederen og varalederen skal ha juridisk embetseksamen.

Statens sivilrettsforvaltning ivaretar nemndas sekretariatsfunksjon, som blant annet innebærer å utrede alle sakene for klagebehandling. Nemnda har delegert myndighet til Statens sivilrettsforvaltning, som i medhold av egen fullmakt kan avgjøre klagesaker som ikke byr på vesentlig tvil, eller krever medisinsk kompetanse.

## Referanser
Konkursrådet

**Konkursrådet** er et norsk statlig rådgivende forvaltningsorgan underlagt Justis- og politidepartementet som skal fremme effektiv, praktisk og resultatorientert konkursbehandling og harmonisering av praksis i de forskjellige landsdelene.

Konkursrådet skal kartlegge koordineringsproblemer ved ulike offentlige myndigheters innsats i forbindelse med konkursbegjæringer og bobehandling, og kan foreslå og iverksette tiltak til forbedringer. I flere år har rådet arbeidet for å bedre oppfølgingen av konkurssaker der det er mistanke om økonomisk kriminalitet, og har i samarbeid med Riksadvokaten og Skatteetaten satt i gang et prøveprosjekt om endring av bostyrers innberetningspraksis for straffbare forhold i skatte- og avgiftssaker.

## Sammensetning
Sammensetning per 1. desember 2011:

* Knut Ro, advokat, Oslo (leder)
* Bård Thorsen, statsadvokat, Økokrim
* John Alfred Sætre, underdirektør, Skattedirektoratet
* Ernst Moe, førstebyfogd, Stavanger tingrett
* Karen Margrethe Rime, advokat, Oslo
* Hilde L. Krogh, statsautorisert revisor, Stavanger
* Ingebjørg Harto, advokat og avdelingsdirektør, Næringslivets Hovedorganisasjon

## Referanser


## Eksterne lenker
*
Kanyakumari (distrikt)

**Kanyakumari** (tamilsk: கன்னியாகுமரி மாவட்டம்) er et distrikt i den indiske delstaten Tamil Nadu. Distriktets hovedstad er Nagercoil. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 82,47 % av befolkningen.

Barn i alderen 0 til 6 år utgjorde 8,69 % i 2011 mot 10,84 % i 2001. Antallet jenter i den alderen per tusen gutter er 961 i 2011 mot 968 i 2001. 
	
## Inndelinger
### Taluker
I Tamil Nadu er taluk det tredje administrative nivået, under staten og distriktene. Kanyakumari distrikt har 4 taluker.
* Agasteeswaram
* Kalkulam
* Thovalai
* Vilavancode

## Byer

## Referanser


## Eksterne lenker
*
Vørterkake

**Vørterkake**, eller **vørterbrød**, er en brød- eller kakeformet gjærbakst laget av rug- og hvetemel tilsatt vørter, melk, krydder, sirup og annet. Vørter er et vandig uttrekk som fås ved utluting av malt, det vil si en søt suppe som er resultatet av kokt vann og malt-ekstrakt. Maltrestene filtreres fra mesken under ølbrygging. Vørter er omtrent det samme som  vørterøl.

Vørterkake regnes av mange som julemat I Norge. Da blir den gjerne servert som tradisjonell kaffemat, skåret i skiver, påsmurt smør og dekket med geitost, gulost eller syltetøy.  Kaken kan også serveres uten noe på eller med bare med smør. Noen anbefaler juleøl eller vørterøl som passende drikke til.

## Se også
* Julekake, brødliknende kake tilsatt sukker, fett, rosiner og annet
* Vørterkoking, en prosess under ølbrygging
* Vørterøl, alkoholfritt øl

## Eksterne lenker
* Oppskrift
* Oppskrift
* Næringsinnhold
Satyrina

**Satyrina** er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae). 
## Utseende

Forholdsvis store og smalvingede ringvinger, brunlige eller okerfargede. De har oftest øyeflekker på vingene i alle fall på undersiden. Bakvingens underside er ofte mørk-spraglete.

## Utbredelse

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae Boisduval, 1833
*************** Stammen Satyrini Boisduval, 1833
**************** Gruppen Satyrina Boisduval, 1833
***************** *[[Arethusana arethusa]]* (Schiffermüller, 1775)
***************** Slekten *[[Aulocera]]* Butler, 1867 – 9 arter
***************** Slekten *[[Berberia (sommerfugl)|Berberia]]* de Lesse, 1951 – 2 arter
***************** *[[Brintesia circe]]* (Fabricius, 1775)
***************** Slekten *[[Chazara]]* Moore, 1883 – 10 arter
***************** Slekten *[[Davidina]]* Oberthür, 1879 – 2 arter
***************** Slekten *[[Hipparchia (sommerfugl)|Hipparchia]]* Fabricius, 1807 – 22 arter, i Norge:
****************** Svabergringvinge, *[[Hipparchia alcyone]]* (Denis & Schiffermüller, 1775) – en isolert forekomst i indre Telemark og Agder
****************** Kystringvinge, *[[Hipparchia semele]]* (Linnaeus, 1758) – langs kysten til Sogn og Fjordane
***************** *[[Kanetisa digna]]* (Marshall, 1883)
***************** Slekten *[[Karanasa]]* Moore, 1893 – 33 arter
***************** Slekten *[[Minois]]* Hübner, 1819 – 3 arter
***************** Slekten *[[Neominois]]* Scudder, 1875 – 2 arter
***************** Slekten *[[Oeneis]]* Hübner, 1819 – 29 arter, i Norge:
****************** Nornens ringvinge, *[[Oeneis norna]]* (Thunberg, 1791) – indre Østlandet og fra Trøndelag nordover
****************** Tundraringvinge, *Oeneis bore* (Schneider, 1792) – bare i Finnmark i Norge
****************** Juttas ringvinge, *[[Oeneis jutta]]* (Hübner, 1806) – Østlandet og Trøndelag
***************** Slekten *[[Paroeneis]]* Moore, 1893 – 4 arter
***************** Slekten *[[Pseudochazara]]* de Lesse, 1951 – 28 arter
***************** Slekten *[[Satyrus (sommerfugl)|Satyrus]]* Latreille, 1810 – 14 arter

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Satyrina på ''Tree of life''
Raudvika

**Raudvika** er en liten bukt på østsiden av det norske bilandet Peter I Øy i Antarktis. Den ligger sør for  Hælbreen på von Bellingshausenkysten. Den har fått sitt navn fra den rødaktige fargen på sjøen her.

## Kilder
*
Satin (kanin)

**Satin** er en kaninrase som ble fremavlet i Indiana av *Walter Huey*. Rasen er kjent for sin silkeaktige pels, og stammer fra Stor Havana.

## Historie
Satin-kaniner dukket opp i et *Stor Havana*-kull i 1930 hos oppdretteren Walter Huey i Indiana. Den nederlandske oppdretteren *JH van der Sluys Eck* avlet frem kaniner med dyp rød-rosa øyne og silkeaktig skinnende pels. Hvorvidt dette var den samme mutasjonen som satin-kaninenes er uklart. Huey utviklet satin-kaniner videre via systematisk avl. De første satin-kaniner ligner på Rex-kaniner, i tillegg til den opprinnelige havanafargede satin-kaninen som allerede fantes i andre fargevarianter. I 1936 ble det etablert en egen klubb for satin-kaniner i USA, men de ble først utstilt i 1938. I tillegg til Walter Huey hadde John Fehr og J.T. Pris betydning for utviklingen av rasen. I 1946 ble den amerikanske anerkjennelsesorganisasjonen *Satin Rabbit Breeders Association* stiftet. Den første importen av satinkaniner til Europa skjedde til Storbritannia i 1947, og rasen ble raskt utbredt. Satin ble importert til Tyskland i 1970 av en herr Müller. Senere førte den voksende importen av rasen fra USA til at de fleste organisasjoner anerkjente rasen omkring syttitallet.

## Spesielle egenskaper
Den silkeaktige glansen i pelsen er forårsaket av en resessiv mutasjon. Sammenlignet med vanlig hår blir den arvelige faktoren Sa (normalhår) til SA, som fører til en tynn, silkeaktig tekstur i håret. 
Denne mutasjonen ligner på rex-kaninens, som var forbundet med redusert vitalitet hos dyrene som kunne løses ved avlstiltak. Som med fremveksten av mange andre raser, har slike mutasjon funnet sted tidligere.

Pelsen av satenghår er ca 3,5&nbsp;cm lang. Underullen er meget tynn. Hvert enkelt hår er en tynt og gjennomsiktig, med svært fin "flasset" eller grus-lignende, belagt overflate. På grunn av at den spesielle strukturen i hårlagsfargene er spesielt synlig, er det pelsen kombinert med spesialtegninger som bestemmer rasen.
Jawa Salem

**Jewad Selim** (; født 1920 i Ankara i Tyrkia, død 23. januar 1961 i Bagdad) var en irakisk billedhugger, som regnes som en av de beste billedhuggre og kunstre i Irak.

Han studerte billdhuggerfaget i Paris (1938-1939), Roma (1939-1940) og London (1946-1949). Etter at han reiste tilbake til Irak, ble han leder for skulpturavdeling på Institute of Fine Arts i Bagdad, en stilling han hadde fram til sin død.

Han grunnla *Group of Modern Art* sammen med kunstnerne Shakir Hassan Al Said og Mohammed Ghani Hikmat, i tillegg til Baghdad School of Modern Art. Han er mest kjent for  Frihetsmonumentet, som står på Tahrirplassen i Bagdad. Monumentet er laget til minne om 14. juli-revolusjonen i 1958. 

## Tidlig liv
Jewad Selim født i Tyrkias hovedstad Ankara av foreldre fra Irak. Familien hans var velkjent som malere, bortsett fra faren hans Jawad og søskene hans Swad, Nazar og Nazeha. Da han var barn, begynte han å lage statuer av jord som egentlig var lek for barn. Han fullførte barneskolen og videregående skolen i Bagdad. Da han var 11 år gammel, fikk han sølvprisen for billedhuggere, og den gang var konkurranse som ble arrangert i Bagdad i 1931. Derfor ble Jawad Salem sendt fra Irak til Frankrike, og fikk stipend av Iraks utdanningsdepartment. Der studerte han billdhugger faget i Paris mellom 1938-1939. Men han varierte studiene sine mellom Paris, Roma og London.

Han var flytende i engelsk, italiensk, fransk og tyrkisk språk i tillegg til arabisk, og han elsket musikk og poesi irakiske og sted.

## Karriere
Han grunnla *Group of Modern Art* sammen med kunstnerne Shakir Hassan Al Said og Mohammed Ghani Hikmat, i tillegg til Baghdad School of Modern Art. Han er også en av grunnleggerne av Association of Fine Arts. 

Sammen arkitekten Rifat Jadraji og skulptør Mohammed Ghani Hikmat, bygde han Frihetsmonumentet, som står på Tahrirplassen i Bagdad. Monumentet regnes som en av de viktigste kunstneriske monumenter i Midtøsten. Den enorme oppgaven og motgangen under oppføringen av monumentet, gjorde at Jawa Salem ble utsatt for et dødelig hjerteinfarkt 23. januar 1961.

## Referanser
Koronowo

**Koronowo** (tysk: *Krone*) er en by i det kujaviskpommerske voivodskap i Polen. Byen ligger ved elva Brda, rundt 25&nbsp;km fra Bydgoszcz. Byen har et flateinnhold på , og hadde  innbyggere i 2006.

Byens historie begynte med grunnleggelsen av et kloster av tyske cistercianere, som ble flyttet fra Byszewo i 1288.

## Referanser


## Eksterne lenker
*
Liste over Madagaskars statsoverhoder

Dette er en **liste over [[Madagaskar]]s statsoverhoder**.

## Monarki 1817–1897

## Fransk koloni 1897–1959
Se liste over Frankrikes presidenter.

## Republikk 1959–

	
¹ Både Ratsiraka og Ravalomanana gjorde krav på presidentembetet fra 22. februar til 5. juli 2002.

## Eksterne lenker
* Bilder av Madagaskars monarker på Rootsweb
Świecie

**Świecie** (tysk: *Schwetz*) er en by i det kujaviskpommerske voivodskap i Polen.  Byen hadde  innbyggere per 31. desember 2011. 

## Bilder

Swiecie widok z wiezy zamkowej.jpg|Utsikt mot byen
Świecie zamek.jpg|Den tyske ordens slott i Świecie
Rynek w swieciu2007.jpg|Rådhuset og hovedtorget


## Referanser


## Eksterne lenker
*
Københavnskriteriene

**Københavnskriteriene** er de krav som må oppfylles for at et land skal kunne tilsluttes Den europeiske union (EU). 

Kriteriene ble vedtatt på Det europeiske råds møte i København i juni 1993. De går ut på at 

* søkerlandet har stabile institusjoner som sikrer demokrati, menneskerettigheter samt respekt for og beskyttelse av minoriteter, 
* en fungerende markedsøkonomi og være i stand til å klare konkurrensepresset og markedskreftene i EU
* at landet er i stand til at påta seg de forpliktelser, herunder evnen til effektivt å kunne gjennomføre reglene, standardene og dem politikk, som utgjør gjeldende EU-rett («acquis»), og akseptere målene om en politisk, økonomisk og monetær union.

For å kunne innlede forhandlinger, må det første vilkåret være oppfylt allerede.

De fleste av disse kravene er blitt utmyntet gjennom det seneste tiår gjennom lovgivning fra Europarådet, Europakommisjonen og Europaparlamentet og gjennom rettspraksis ved EUs domstol og Den europeiske menneskerettsdomstol.

## Referanser
Ryan Waters

**Ryan Waters** (født 27. august 1973) er en amerikansk fjellklatrer, polfarer og geolog.

Han ble i 2010 den første som, sammen med Cecilie Skog, gikk den 1800 kilometer lange ferden over det antarktiske kontinentet, på 71 dager, bare ved hjelp av ski og egen muskelkraft (uten vind- skiseil eller annen bistand underveis).
 
## Referanser

 
## Eksterne lenker
* Ryan Waters hjemmeside
Radama I

**Radama I** (født 1792, død 27. juli 1828) var konge av Madagaskar 23. oktober 1810–27. juli 1828 og var sønn av Andrianampoinimerina. Hans far hadde forent merinafolket og også utvidet riket sitt, Imerina til å omfatte store deler av øya. I Radamas regjeringstid ble foreningen videreført til å omfatte nesten hele Madagaskar. Han skrev under avtaler med britene og franskmennene. Han fikk ingen barn. Etter sin død ble han etterfulgt av sin hustru Ranavalona I.

## Eksterne lenker
* Rootsweb.com
* Radama I
Government House (Adelaide)

**Government House** ligger i Adelaide sentrum på hjørnet av North Terrace og King William Road. Det er den offisielle residensen til Sør-Australias guvernør.

## Historikk
Det opprinnelige 'Government Hut' var en hytte bygget av sjøfolk fra HMS «Buffalo». I 1840 sto den nye bygningen ferdig. Denne ble senere utvidet og er i dag øst-fløyen av dagens Government House.

Frem til Black Sunday skogbrannene i 1955 hadde guvernøren en sommerbolig ved Marble Hill øst for Adelaide.
Storbergtunnelen

**Storbergtunnelen** er en jernbanetunnel i Porsgrunn kommune mellom Ønna og Herregårdsbekken på Vestfoldbanen. Tunnelen ble påbegynt høsten 2012. Den fikk gjennomslag 11. desember 2014 og åpnet i 2018 sammen med resten av strekningen Farriseidet – Porsgrunn. Den har dobbeltspor og er 4680 meter lang.

## Referanser

## Eksterne lenker
*Fremdriftskart for Storberget tunnel
Nøklegårdtunnelen

**Nøklegårdtunnelen** er en jernbanetunnel mellom Gunnarsrød i  Porsgrunn og Solum i Larvik kommune. Tunnelen ble påbegynt våren 2013, og stod ferdig i 2018 ved åpningen av strekningen Farriseidet – Porsgrunn på Vestfoldbanen. Den har dobbeltspor og er 3810 meter lang.

## Referanser
Kleivertunnelen

**Kleivertunnelen** er en jernbanetunnel mellom Paulertjønn og Farriseidet i Larvik kommune. Tunnelen ble påbegynt sommeren 2013, og var ferdig til åpningen av strekningen Farriseidet – Porsgrunn på Vestfoldbanen 24. september 2018. Tunnelen starter fra Farriseidet som enkeltsporet de første ca. 1,2&nbsp;km, men har ellers dobbeltspor og er totalt 3670 meter lang. Ved starten på dobbeltsporet er tunnelen forberedt for fremtidig dobbeltspor i ny trase retning Larvik. Armen mot Farriseidet med enkeltspor i dag vil da fungere som rømningstunnel.

Opprinnelig hadde tunnelen navnet *Martineåsen tunnel*, men for ikke å sammenblande denne med veitunnelen Martineåstunnelen, har Jernbaneverket endret navnet til *Kleivertunnelen*.

## Se også
*Martineåstunnelen (Veitunnel)

## Referanser
Ann Kristin Kloster

**Ann Kristin Kloster** (født 1979) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Fana Idrettslag.

## Personlige rekorder

## Referanser


## Eksterne lenker
* 
*  Ann Kristin Kloster på Jakub Majerski's Speedskating database (Adelskalender distanser og sammenlagt)
Hurtigløp på skøyter under Vinter-OL 1932 – 500 meter herrer

**500 meter [[hurtigløp på skøyter]]** var en øvelse i Vinter-OL 1932 som ble avholdt om formiddagen torsdag 4. februar 1932. 

Seksten skøyteløpere fra fire nasjoner deltok i øvelsen.

Som alle de andre skøyteøvelsene i OL i 1932 ble det benyttet fellesstart. Dette var det vanligste formatet i Nord-Amerika og ga løpere fra USA og Canada store fordeler fremfor deres europeiske rivaler.    

## Medaljevinnere

## Rekorder
Dette var gjeldende verdens og olympiske rekorder (i sekunder) før Vinter-OL i 1932.

*(*)* Rekorden ble satt på en høyfjellsbane (mere enn 1000 meter over havet) og på naturis.

I finalen tangerte Jack Shea den olympiske rekorden med 43,4 sekunder, men i fellesstart-format.

## Resultater
### Første runde
De 2 første fra hvert heat kvalifiserte seg videre til finalen.

#### Heat 1

#### Heat 2

#### Heat 3

### Finale

## Kilder
*  Offisiell OL-rapport 1932, side 209, se også sidene fra 204-212 for utfyllende informasjon.
*  Resultater  på Sports-reference.com
*  Finaleresultater på SpeedSkatingNews.info
*  Resultater fra Wudarski, Pawel (1999). på Wyniki Igrzysk Olimpijskich. Besøkt 22. des 2011.

## Eksterne lenker
*
Anderssenbukta

**Anderssenbukta** er en bukt på nordvestsiden av det norske bilandet Peter I Øy i Antarktis. Den ligger nord for munningen av Nils Larsenbreen  på Lazarevkysten.

Breen ble oppdaget i 1927 av Odd I-ekspedisjonen under ledelse av Eyvind Tofte som seilte rundt øya. Den er oppkalt etter kapteinen på ekspedisjonsfartøyet «Odd I», Ant. S. Anderssen.

## Referanser
Sørbukta (Peter I Øy)

**Sørbukta** er en liten bukt på sørsiden av det norske bilandet Peter I Øy i Antarktis. Den ligger øst for munningen av Zavodovskijbreen på Vostokkysten.

## Kilder
*
Sorge

**Sorge** er ei elv i Schleswig-Holstein i Tyskland. Den er ei høyre sideelv til Eider. Elva har utspring i Bistensee i Hüttener Berge og renner derfra i vestlig retning.

## Eksterne lenker
* Flusslandschaft Ejder-Trene-Sorg  (tysk)
Periskoprifle

**Periskopriflen** var et skytevåpen i bruk under første verdenskrig. Det bestod av en standard rifle med en støtteordning laget av planker, et periskop til å sikte med og en hyssing rundt avtrekkeren. Dette gjorde at man kunne avfyre våpenet uten å stikke hodet over kanten av skyttergraven.

Periskopriflen oppfunnet av sersjant William Beech som var byggeplassleder i det sivile liv. Under første verdenskrig vervet han seg til 2nd Battalion NSW i Australian Imperial Force ved krigsutbruddet. I mai 1915 ble han sendt til Gallipoli der han opplevde en fastlåst skyttergravskrig. Det var under disse forholdene han oppfant periskopriflen.

Periskopriflene var mindre effektive enn å avfyre de på vanlig måte, men var betraktelig tryggere å bruke.

## Se også
*CornerShot
*Krummlauf
*M.95 Loopgraafgeweer

## Referanser
Wittensee

**Wittensee** (dansk: *Vittensø*) er en innsjø i Schleswig-Holstein i Tyskland. Den har et areal på 9,9 km² og ligger 3,8 meter over havet. Ved sjøen ligger landsbyene Groß Wittensee, Klein Wittensee og Bünsdorf. 

## Eksterne lenker
* Tourismus am Wittensee (tysk)
Bistensee

**Bistensee** (dansk: *Bistensø*) er en innsjø i Schleswig-Holstein i Tyskland. Den har et areal på 1,45&nbsp;km² og ligger 12 meter over havet. Sjøen har utløp mot vest gjennom elva Sorge. Like øst for Bistensee ligger den større innsjøen Wittensee.

## Referanser